พระราชกฤษฎีกาพระราชกฤษฎีกาค่าตอบแทนค่าใช้จ่ายในการปฏิบัติหน้าที่ และสิทธิประโยชน์อื่นของประธานกรรมการและกรรมการกำกับกิจการพลังงานพ.ศ. ๒๕๕๑ ภูมิพลอดุลยเดช ป.ร.ให้ไว้ ณ วันที่ ๑๗ สิงหาคมพ.ศ. ๒๕๕๑เป็นปีที่ ๖๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดค่าตอบแทนค่าใช้จ่ายในการปฏิบัติหน้าที่และสิทธิประโยชน์อื่นของประธานกรรมการและกรรมการกำกับกิจการพลังงานอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๙ วรรคหนึ่งแห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาค่าตอบแทนค่าใช้จ่ายในการปฏิบัติหน้าที่และสิทธิประโยชน์อื่นของประธานกรรมการและกรรมการกำกับกิจการพลังงาน พ.ศ. ๒๕๕๑มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ในพระราชกฤษฎีกานี้ประธานกรรมการ หมายความว่าประธานกรรมการกำกับกิจการพลังงานกรรมการ หมายความว่า กรรมการกำกับกิจการพลังงานสำนักงาน หมายความว่า สำนักงานคณะกรรมการกำกับกิจการพลังงานการประกันสุขภาพ หมายความว่าการประกันภัยที่ให้ความคุ้มครองทางด้านการเงินเพื่อชดเชยค่าใช้จ่ายต่าง ๆสำหรับการรักษาตัวในสถานพยาบาลหรือคลินิกหรือเข้ารับการผ่าตัดโดยแพทย์ในกรณีเจ็บป่วยหรือประสบอุบัติเหตุมาตรา ๔ ให้ประธานกรรมการและกรรมการได้รับค่าตอบแทนเป็นเงินเดือนและผลประโยชน์อื่นตามอัตราในบัญชีท้ายพระราชกฤษฎีกานี้ทั้งนี้ตั้งแต่วันที่มีพระบรมราชโองการแต่งตั้งให้ดำรงตำแหน่งมาตรา ๕ ให้ประธานกรรมการและกรรมการมีสิทธิได้รับค่ารักษาพยาบาลหรือการประกันสุขภาพตามที่จ่ายจริงในอัตราเบี้ยประกันคนละไม่เกินสามหมื่นบาทต่อปีให้นำพระราชกฤษฎีกาว่าด้วยเงินสวัสดิการเกี่ยวกับการรักษาพยาบาลและระเบียบกระทรวงการคลังซึ่งออกตามความในพระราชกฤษฎีกาดังกล่าวมาใช้บังคับแก่ค่ารักษาพยาบาลของประธานกรรมการและกรรมการตามพระราชกฤษฎีกานี้โดยอนุโลมมาตรา ๖ ในกรณีที่ประธานกรรมการและกรรมการซึ่งขอรับการประกันสุขภาพเป็นผู้ซึ่งได้รับเบี้ยหวัดหรือบำนาญให้ได้รับการชดเชยค่ารักษาพยาบาลจากการประกันสุขภาพก่อนและมีสิทธิได้รับเงินสวัสดิการเกี่ยวกับการรักษาพยาบาลจากทางราชการเฉพาะส่วนที่ขาดอยู่จากส่วนราชการเจ้าสังกัดที่ผู้นั้นรับเบี้ยหวัดหรือบำนาญอยู่มาตรา ๗ ให้สำนักงานเบิกจ่ายเงินเป็นค่าใช้จ่ายในการประกันสุขภาพของประธานกรรมการและกรรมการให้กับผู้รับประกันตามที่ระบุในสัญญามาตรา ๘ ให้ประธานกรรมการและกรรมการมีสิทธิได้รับค่าใช้จ่ายในการเดินทางไปปฏิบัติงานให้นำพระราชกฤษฎีกาว่าด้วยค่าใช้จ่ายในการเดินทางไปราชการและระเบียบกระทรวงการคลังซึ่งออกตามความในพระราชกฤษฎีกาดังกล่าวมาใช้บังคับแก่ค่าใช้จ่ายในการเดินทางไปปฏิบัติงานของประธานกรรมการและกรรมการตามพระราชกฤษฎีกานี้โดยอนุโลมโดยให้ประธานกรรมการได้รับสิทธิในอัตราเดียวกับข้าราชการพลเรือนสามัญระดับปลัดกระทรวงและกรรมการได้รับสิทธิในอัตราเดียวกับข้าราชการพลเรือนสามัญระดับอธิบดีหรือเทียบเท่ามาตรา ๙ ประธานกรรมการและกรรมการซึ่งดำรงตำแหน่งไม่น้อยกว่าหนึ่งปีบริบูรณ์มีสิทธิได้รับบำเหน็จตอบแทนเป็นเงินซึ่งจ่ายครั้งเดียวเมื่อพ้นตำแหน่งด้วยเหตุอย่างใดอย่างหนึ่งดังต่อไปนี้(๑)พ้นจากตำแหน่งตามวาระ(๒)มีอายุครบเจ็ดสิบปีบริบูรณ์(๓)ลาออกในการคำนวณบำเหน็จตอบแทนนั้นให้นำอัตราค่าตอบแทนที่เป็นเงินเดือนท้ายพระราชกฤษฎีกาคูณด้วยระยะเวลาที่ดำรงตำแหน่งการนับระยะเวลาดำรงตำแหน่งเพื่อคำนวณบำเหน็จตอบแทนตามวรรคหนึ่งนั้นให้นับแต่วันที่มีพระบรมราชโองการแต่งตั้งให้ดำรงตำแหน่งจนถึงวันที่สิ้นสุดการปฏิบัติหน้าที่โดยนับจำนวนปีรวมทั้งเศษของปีด้วยการคำนวณเศษของปีที่เป็นเดือนหรือวันให้เป็นปีนั้นให้นำเศษที่เป็นเดือนหารด้วยสิบสอง และเศษที่เป็นวันหารด้วยสามสิบได้ผลลัพธ์เท่าใดจึงหารด้วยสิบสองในการคำนวณให้ใช้ทศนิยมสองตำแหน่งและให้นำจำนวนที่คำนวณได้มารวมกันเป็นระยะเวลาที่ดำรงตำแหน่งซึ่งเป็นจำนวนปีสิทธิในบำเหน็จตอบแทนนั้นเป็นสิทธิเฉพาะตัว จะโอนไม่ได้มาตรา ๑๐ ในกรณีที่ประธานกรรมการหรือกรรมการพ้นจากตำแหน่งเพราะเหตุถึงแก่ความตายไม่ว่าผู้นั้นจะดำรงตำแหน่งครบหนึ่งปีบริบูรณ์หรือไม่ก็ตามให้จ่ายบำเหน็จตอบแทนเป็นเงินซึ่งจ่ายครั้งเดียวตามระยะเวลาในการดำรงตำแหน่งโดยใช้เกณฑ์คำนวณตามมาตรา ๙ วรรคสองและวรรคสาม โดยอนุโลมให้แก่ทายาทโดยธรรมซึ่งเป็นผู้มีสิทธิรับมรดกของผู้ตายตามประมวลกฎหมายแพ่งและพาณิชย์มาตรา ๑๑ ให้ประธานกรรมการและกรรมการที่ได้รับพระบรมราชโองการแต่งตั้งให้ดำรงตำแหน่งอยู่แล้วในวันที่พระราชกฤษฎีกานี้ใช้บังคับมีสิทธิได้รับค่าตอบแทน ค่าใช้จ่ายในการปฏิบัติหน้าที่และสิทธิประโยชน์อื่นตามพระราชกฤษฎีกานี้ นับแต่วันที่มีพระบรมราชโองการแต่งตั้งให้ดำรงตำแหน่งมาตรา ๑๒ ให้รัฐมนตรีว่าการกระทรวงพลังงานรักษาการตามพระราชกฤษฎีกานี้ผู้รับสนองพระบรมราชโองการสมัคร สุนทรเวชนายกรัฐมนตรี[เอกสารแนบท้าย]๑.บัญชีอัตราค่าตอบแทนของประธานกรรมการและกรรมการกำกับกิจการพลังงาน(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๒๙ วรรคหนึ่งแห่งพระราชบัญญัติการประกอบกิจการพลังงาน พ.ศ. ๒๕๕๐บัญญัติให้ประธานกรรมการและกรรมการได้รับค่าตอบแทนค่าใช้จ่ายในการปฏิบัติหน้าที่และสิทธิประโยชน์อื่น ตามที่กำหนดในพระราชกฤษฎีกาเพื่อให้ประธานกรรมการและกรรมการได้รับค่าตอบแทน ค่าใช้จ่ายในการปฏิบัติหน้าที่และสิทธิประโยชน์อื่น จึงจำเป็นต้องตราพระราชกฤษฎีกานี้ปริยานุช/จัดทำ๒๕ สิงหาคม ๒๕๕๑จุฑามาศ/ปรับปรุง๒๔ พฤศจิกายน ๒๕๕๙[๑] ราชกิจจานุเบกษาเล่ม ๑๒๕/ตอนที่ ๙๖ ก/หน้า ๑๐/๒๓ สิงหาคม ๒๕๕๑